als_Latn dik_Latn sag_Latn
Tahiri thotë se Vetëvendosje të shkojë në balotazh në shumicën e komunave
Koalicionet në qendër nuk do ndikojnë në zgjedhjet komunale, pasi që në lokalet interesat janë të ndryshme.
Kështu thotë për Indeksonline, njohësi i çështjeve politike, Ramush Tahiri, i cili thotë se nëpër komuna njerëzit njihen dhe i bëjnë koalicionet edhe në bazë të interesit dhe të respektit që kanë për njëri-tjetrin.
Sipas tij, figurat e ndryshme politike nëpër komuna e kanë elektoratin e caktuar.
“Koalicionet në qendër nuk do ndikojnë në zgjedhjet komunale. Në komunë njerëzit njihen dhe i bëjnë koalicionet edhe në bazë të interesit dhe respektit që kanë për njërin tjetrin. Fakt tjetër është se figurat e ndryshme që janë të njohur në politikë kanë lëvizur nga një subjekt në subjektin tjetër dhe kanë edhe elektoratin e caktuar. Së pari duhet të presim se kush shkon në balotazh, pastaj të shohim a respektohen koalicionet qendrore apo krijohen koalicione të reja”, ka thënë Tahiri.
Ndërsa, sa i përket partive politike, Tahiri mendon se Lëvizja Vetëvendosje do të rritet në këto zgjedhje, duke shtuar se në shumicën e komunave në balotazh do shkojë Vetëvendosje.
“Duket se në pjesën më të madhe, në shumicën e komunave në balotazh do shkojë Vetëvendosje dhe tani grupacionet tjera. Diku edhe LDK dhe PDK, por duke u bazuar në zgjedhjet qendrore që ishin, duket se balotazhin e ka të sigurt vetëm Vetëvendosje. Për shkak të votave që ka marrë në zgjedhjet qendrore dhe që ka dalë në disa komuna të para. Ajo do vazhdojë të ndjek trendin dhe të tjerat parti nuk janë bërë bashkë për ta kundërshtuar, ajo si e vetme ka dalë e para dhe për këtë shanset janë që në balotazh të shkojë në shumicën e komunave, përveç disa komunave të vogla. I dyti diku PDK, diku LDK varësisht”, ka shtuar ai.
Ndryshe, zgjedhjet lokale do të mbahen me 22 tetor, ndërsa fushata parazgjedhore pritet të fillojë që nga 21 shtatori./Indeksonline/
Mos i humb
-
Skandali i pasaportave: Qeveria sivjet pritet të paguaj dënimin prej 5 milionë eurosh (Dokument)
-
Sefaj: Lufta ndaj krimit të organizuar dhe korrupsionit, prioritet i MPB-së
-
Apostolova: Në bordet e agjencive nuk duhet të ketë njerëz të akuzuar
-
Hamza: Rishikimi i buxhetit është bërë në mënyrën më të mirë
-
Çfarë po ndodhë me “Qendrën e spiunimit rus në Nish”?
-
Abdixhiku: Paratë për sigurime shëndetësore po u shkojnë veteranëve
-
Ja vendet që do të kenë reduktime të energjisë
-
Haradinaj priti në takim sindikalistët e KEK-ut
-
Basha këshillë Llallës: Mos e tako Saimir Tahirin!
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn